**Харолд 220125**

**Қауым дегеніміз не?**

***«Лаудікидегі бауырластарымызға, әсіресе Нүмфан мен оның үйінде жиналатын қауымға, сәлем айтыңдар»***

***(Қолостықт. хат 4:15)***

Көпшілігіміз қауымды - адамдар ән айтатын, мінажат ететін, уағыз тыңдайтын және тіпті тамақтануға үміттеніп келетін бір ғимарат ретінде елестетеміз. Бірақ қауым бір орынмен белгіленбейді, бұл қандай да бір коғам. Қауым, бұл — Исаға сенетін барлық адамдардың жаһандық желісі, тіпті Сомалидегі бір қауым мүшесі Моңғолиядағы бір қауым мүшесін ешқашан кездестірмесе де, танымаса да олар бір қауым мүшесі болып табылады.

Ағылшын тіліндегі «қауым» сөзі гректің kuriakos сөзінен шыққан, ол «Иемізге тиесілі» дегенді білдіреді. Біз Исамен бірге Құдайдың балалары ретінде ортақпыз, сондықтан біз Құдайдың барлық басқа балаларымен әпкелер мен ағалармыз! Қауымды жасайтын тағы бір белгі: кейбір алғашқы ғибадат етушілер қауымы «шақырылғандар» деп аталды, өйткені олар Исаның соңынан еруге шақырылған еді. Бұл өте күшті мұра!

Ертедегі қауымдар әдетте жеке үйлерде жиналды, бүгінгі күні де көптеген адамдар солай істейді. Елшілер бұл топтарға хат жазды, олар көбінесе қауымды өздерінің ағалары мен әпкелері деп атады және жиналыс иелеріне аты-жөнімен жүгінді. Бұл шақырылғандар өз мәдениеттерінің пұтқа табынушылыққа қарсы шыққаны үшін жиі жан түршігерлік қуғын-сүргінге тап болды, бірақ әр күресте бір-бірін қолдаған сайын олардың саны өсті. Бұл күні бүгінге дейін қайталанып келе жатқан тарих.

Исаның мына сөздерін есте сақтаңыз: «Өйткені екі-үш адам Менің атымнан жиналса, Мен де сол жерде араларында боламын.» (Матай 18:20). Исаның атынан екі-үш адам жиналса, олар қауым болады.